Diari Oficial de la Generalitat Valenciana


Sumari del DOGV 9675, del 04-09-2023 (2023/9091)

RESOLUCIÓ de 24 d'agost de 2023, de la Direcció General de Patrimoni, per la qual es resol el procediment i s'arxiva l'expedient per a la declaració d'herència intestada a favor de la Generalitat. ABI 251/2021.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9675

Data del DOGV
:   04-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9091


Data del document
:   24-08-2023

Organisme emissor


Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 24 d'agost de 2023, de la Direcció General de Patrimoni, per la qual es resol el procediment i s'arxiva l'expedient per a la declaració d'herència intestada a favor de la Generalitat. ABI 251/2021. [2023/9091]  
Núm. d'expedient: ABI 251/2021.  
Causant: Enrique Gisbert Sendra.  
DNI \*\*\*\*719\*\*.  
Lloc i data de la defunció: Orba (Alacant), 7 de febrer 2015.  
Últim domicili: Orba (Alacant).  
  
Antecedents de fet  
  
La Conselleria d'Hisenda, Economia i Administració Pública ha tingut coneixement per la Delegació d'Economia i Hisenda a Alacant del procediment d'execució hipotecària 1025/2020, seguit en el Jutjat de Primera Instància núm. 1 de Dénia, comunicant la defunció d'Enrique Gisbert Sendra, així com les renúncies a l'herència per part dels seus germans; i acreditant la seua defunció el 7 de febrer de 2015 i el seu empadronament a l'Ajuntament d'Orba (Alacant).  
  
De les actuacions dutes a terme per aquesta direcció general, consta que no va atorgar testament. No existint, en principi, més persones amb dret a heretar, amb data 26 de juliol de 2021, es va dictar acord d'incoació, publicat en el Diari Oficial de la Generalitat Valenciana l'1 de setembre de 2021 i exposat en el tauler d'edictes de l'Ajuntament d'Orba del 3 d'agost al 2 de setembre de 2021.  
Investigat el cabal relicte, es localitza un immoble, finca d'Orba núm. 3906, inscrita en el Registre de la Propietat de Pego, foli 23, llibre 56, tom 691, aquest consta gravada amb hipoteca.  
Amb data 31 de juliol de 2023, es rep del Jutjat de Primera Instància núm. 1 de Dénia, en relació amb el procediment d'execució hipotecària 1025/2020, Decret 505/2023, de 19 de juliol, de 2023, pel qual s'adjudica la finca a dalt referenciada, mitjançant subhasta, sense que existisca sobrant.  
No havent-se localitzat més béns de l'herència, pertoca l'arxivament de l'expedient de declaració administrativa de la Generalitat com a hereua abintestada.  
  
Fonaments de dret  
  
A l'empara del que s'estableix en el Codi Civil; en 71 de l'Estatut d'Autonomia de la Comunitat Valenciana; en l'article 43.4 de la Llei 14/2003, de 10 d'abril, de patrimoni de la Generalitat Valenciana; en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 14 del Decret 133/2023, de 10 d'agost, del Consell, d'aprovació del reglament orgànic i funcional de la Conselleria d'Hisenda, Economia i Administració Pública, i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer. Procedir a l'arxivament de l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, per no haver-se localitzat béns de l'herència, i sense que siga necessari informe previ de l'Advocacia General de la Generalitat, d'acord amb informe d'aquesta, de data 26 de febrer de 2017, al projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
Segon. Publicar aquesta resolució en el Diari Oficial de la Generalitat Valenciana i en el web de la Conselleria d'Hisenda, Economia i Administració Pública.  
  
Tercer. Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, s'hi podrà interposar un recurs d'alçada davant la Secretaria Autonòmica de Finançament, en el termini d'un mes a comptar de l'endemà de la recepció d'aquesta notificació.  
  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercitar-se qualsevol altre recurs o acció que s'estimen procedents.  
  
València, 24 d'agost de 2023.- El director general de Patrimoni: Antonio Joaquín Woodward Poch.